Anexa nr. 2 la HCL nr. ______/2023

CAIET DE SARCINI
privind aprobarea închirierii prin licitație publică a terenului în suprafață de 540 m.p. și 33,88 m.p. suprafață construită, din domeniul public al comunei Tăcuta, sat Tăcuta, cu destinația circă sanitar veterinară


1. OBIECTUL ÎNCHIRIERII 
Obiectul închirierii îl reprezintă fostul sediu administrativ, compus din o suprafață de teren de    540 m.p. aferent clădirii Sediu Dispensar Veterinar, nr. cadastral provizoriu poziția 201 din HG 1361/2001, anexa 64, tarlaua 28, parcela 951, și 33,88 m.p. suprafață construită(două camere cu destinația circă sanitar veterinară), organizatorul licitaţiei fiind Comuna Tăcuta cu sediul în Tăcuta, com. Tăcuta, jud. Vaslui, telefon: 0235/349164, cod fiscal 4446597. Spaţiul se află în domeniul public al comunei Tăcuta, sat Tăcuta, județul Vaslui. Terenul intravilan și construcția se închiriază doar împreună.

Chiriașul va avea în vedere la exploatarea spațiilor închiriate respectarea și îndeplinirea următoarelor cerințe: 
• securitatea serviciilor furnizate/prestate; 
• continuitatea serviciilor din punct de vedere calitativ și cantitativ; 
• adaptabilitatea serviciilor la cerințele comunității locale; 
• accesul liber la servicii și la informațiile necesare; 
• tarifarea echitabilă a serviciilor furnizate/prestate. 
Desfășurarea activitățiilor specifice pentru administrarea bunurilor închiriate trebuie să asigure: 
- satisfacerea cerințelor și nevoilor de utilitate publică ale comunității locale și creșterea calității vieții; 
- administrarea și gestionarea spațiilor închiriate în interesul chiriașului și a comunității locale; 
- funcționarea și exploatarea în condiții de siguranță, rentabilitate și eficiență economică a spațiilor închiriate; 
- ridicarea continuă a standardelor și a indicatorilor de performanță ai serviciilor prestate; 
- dezvoltarea și modernizarea spațiilor închiriate în corelare cu planurile și documentațiile de urbanism și amenajare a teritoriului aprobate; 
- aplicarea principilor economiei de piață și ale liberei concurențe; 
- protejarea domeniului public și punerea în valoare a acestuia; 
- protecția și conservarea mediului natural și construit în conformitate cu reglementările legale în vigoare; 
- protecția sănătății și igienei publice în conformitate cu reglementările specifice în vigoare. 
OBIECTIVELE LOCATORULUI:
- atragerea la bugetul local de fonduri suplimentare rezultate în urma administrării optime de specialitate conform chiriei prevăzute în contractul de închiriere; 
- utilizarea adecvată a patrimoniului comunei; 
- atragerea capitalului privat în acțiuni ce vizează satisfacerea unor nevoi ale comunităților locale precum și ridicarea gradului de civilizație și confort al acestora; 
- administrarea eficientă a domeniului public și privat al comunei Tăcuta pentru atragerea de venituri suplimentare la bugetul local; 
- trecerea responsabilității pentru modul de gestionare a bunului închiriat, în sarcina chiriașului (inclusiv cele de mediu). 
- degrevarea bugetului local de cheltuieli privind administrarea și întreținerea bunului închiriat.
 2. CONDITII GENERALE ALE ÎNCHIRIERII 
2.1 Bunul este bun propriu al comunei și va fi folosit pentru circa sanitar veterinară. Desfășurarea altor activități decât cele prevăzute în caietul de sarcini se va face doar cu acordul locatorului.
Desfășurarea de către chiriaș a altor activități decât cele menționate prin contract, fără acordul scris al locatorului/proprietarului, dă dreptul acestuia să considere contractul de închiriere reziliat.

2.2 Pe parcursul exploatării bunului se vor respecta normele de protecție a mediului impuse de legile în vigoare. 
2.3 Imobilul închiriat va fi folosit în regim de continuitate și permanență pentru scopul în care a fost închiriat. 
2.4 Bunul închiriat nu va putea fi subînchiriat; dreptul de închiriere asupra bunului se transmite în caz de succesiune. 
2.5 Bunul se închiriază pe perioada de 5 ani, în conformitate cu legislația în vigoare. 
2.6 Chiria minimă de pornire a licitației este 54 lei/lună pentru suprafața de 540 m.p. (Valoare redevență lunară minimă pentru 1 m.p. teren este de: 0,1 lei/m.p./lună, 540 m.p. * 0,1 lei/m.p./lună=54 lei) și 34 lei/lună pentru construcție de 24 m.p. suprafață utilă cu destinația circa sanitar veterinară (Valoare redevență lunară minimă pentru construcție este de 1 lei/m.p./lună, 24 m.p. suprafață utilă=33,88 m.p. suprafață construită desfășurată* 1 lei/m.p./lună = 33,88 lei/lună). 
2.7 Cheltuielile privind amenajarea spațiului în vederea obținerii Autorizației Sanitare de Funcționare, a altor avize și acorduri necesare desfășurării în condiții de legalitate a activității vor fi suportate în totalitate de locatar, neputând fi solicitată preluarea acestora de către locator sau scăderea din cuantumul chiriei.

2.8 De asemenea, locatarul are obligația să execute la timp și în bune condiții lucrările de întreținere și reparații normale ce îi incumbă, în vederea menținerii bunului imobil închiriat în starea în care 1-a primit în momentul închirierii contractului. În cazul în care locatarul dorește să execute lucrări de amenajare suplimentară în spatiul închiriat, toate cheltuielile efectuate vor fi în
sarcina sa, locatorul neputând fi obligat să suporte costul acestora. Orice modificare a spațiului închiriat se face doar cu acordul proprietarului.
 
2.9 Locatarul va fi responsabil cu plata tuturor taxelor asupra proprietății personale ce privesc bunurile locatarului din spațiul închiriat. Taxa pe clădiri care reprezintă sarcina fiscală a locatarilor se stabilește în conditii similare impozitului pe cladiri. Taxa va fi proporțională cu suprafața spațiului închiriat și se plătește integral o dată pe an, nu mai tarziu de 31 martie .

Garanția de participare în cuantum de 100 lei - sumă ce se va restitui ofertanților declarați necâștigători/ sumă ce va constitui avans al redevenței pentru ofertanții declarați câștigători. Proprietarul are obligația să restituie garanția de participare în termen de 10 zile calendaristice, în urma solicitării scrise din partea ofertantului declarant necâștigător.
Garanția de participare se va achita la casieria Primăriei Comunei Tăcuta, de luni-vineri de la orele 0800-1600. Restituirea garanţiei de participare în cazul ofertanţilor necâştigători se efectuează în termen de 10 zile de la depunerea cererii pentru restituire la casieria Primăriei Tăcuta. 
Proprietarul are obligația de a reține garanția de participare atunci când ofertantul se află în oricare din următoarele situații: 
-  refuză să semneze contractul de închiriere;
- dacă nu-și menține oferta depusă, în termenul de valabilitate al acesteia, așa cum s-a angajat semnând Anexa nr. 3 la Documentația de atribuire. 
Cuantumul garanţiei în sumă fixă, echivalentul a 2 luni de chirie, se va depune de câștigătorul licitației în termen de 5 zile de la semnarea contractului și se restituie după expirarea contractului, în condițiile în care au fost respectate clauzele contractuale sau se reține în contul ultimei chirii de plată. Din această sumă sunt reținute, dacă este cazul, penalitățile și alte sume datorate proprietarului de către chiriaș, în baza contractului de închiriere de bunuri proprietate publică.
Contravaloarea documentației de atribuire (ce include și caietul de sarcini) – se pune la dispoziția ofertanților gratuit în format electronic și contra sumei de 50 lei pe format hârtie. Documentele vor fi publicate pe pagina de internet a primăriei, în format „pdf” și/sau „doc.”
Autoritatea contractantă are dreptul de a opta pentru una dintre următoatele modalități de obținere a documentației de atribuire de către persoanele interesate:
a) Asigurarea accesului direct, nerestricționat și deplin, prin mijloace electronice, la conținutul documentației de atribuire;
b) Punerea la dispoziția persoanei interesate care a înaintat o solicitare în acest sens a unui exemplar din documentația de atribuire, pe suport hârtie și/sau pe support magnetic.
INSTRUCŢIUNI PENTRU OFERTANŢI 
Are dreptul de a participa la licitație orice persoană fizică sau juridică, română sau străină, care îndeplinește cumulativ următoarele condiții:
a) a plătit toate taxele privind participarea la licitație, inclusiv garanția de participare;
b) a depus oferta sau cererea de participare la licitație, împreună cu toate documentele solicitate în documentația de atribuire, în termenele prevăzute în documentația de atribuire;
c) are îndeplinite la zi toate obligațiile exigibile de plată a impozitelor, a taxelor și a contribuțiilor către bugetul consolidat al statului și către bugetul local;
d) nu este în stare de insolvență, faliment sau lichidare.
(2) Nu are dreptul să participe la licitație persoana care a fost desemnată câștigătoare la o licitație publică anterioară privind bunurile statului sau ale unităților administrativ-teritoriale în ultimii 3 ani, dar nu a încheiat contractul ori nu a plătit prețul, din culpă proprie. Restricția operează pentru o durată de 3 ani, calculată de la desemnarea persoanei respective drept câștigătoare la licitație.
Ofertanții care îndeplinesc condițiile menționate mai sus sunt considerați eligibili. Ofertanții au obligația de a depune în vederea calificării următoarele documente: 
· copie de pe certificatul de înmatriculare eliberat de Oficiul Registrului Comerţului, de pe actul constitutiv al societăţii, inclusiv de pe toate actele adiționale relevante și de pe Certificatul de Înregistrare Fiscală;
· certificate de atestare fiscală privind achitarea obligațiilor către bugetele publice, după cum urmează:
· certificat privind plata obligațiilor către bugetul general consolidat al statului valabil la data deschiderii ofertelor, eliberat de Direcția Generală a Finanțelor Publice – Agenția Națională de Administrare Fiscală, din care să reiasă faptul că ofertantul nu are datorii la bugetul general consolidat;
· certificat de atestare fiscală privind plata obligațiilor la bugetul local eliberat de direcția de specialitate din cadrul primăriei în a cărei rază teritorială activează ofertantul, valabil la data deschiderii ofertelor, din care să rezulte că societatea nu are datorii la bugetul local;
· certificat constatator, emis de Oficiul Registrului Comerțului.

· declarație pe propria răspundere a reprezentantului legal al societății din care să rezulte că aceasta nu se află în reorganizare judiciară sau faliment;
· documentele justificative privind constituirea garanției de participare;
· fișa ofertantului;
· cerere de participare;

Se iau în considerare actele depuse de ofertant până la data şi ora limită stabilită pentru depunerea ofertelor. Nu se acceptă completări ulterioare, după data desfăşurării licitaţiei.
În cazul în care nu sunt depuse toate actele solicitate, ofertantul este descalificat și nu va putea participa la etapa de licitaţie publică.

Ofertanţii vor anexa după caz: 
1. copie după chitanţa care atestă plata garanţiei de participare la licitatie;
2. copie după chitanţa care atestă plata documentației de atribuire, dacă este cazul;
3. formular de ofertă – Formular nr. 3;
4. scrisoare de înaintare a ofertei – Formular nr. 4;
5. informații generale – Formular nr. 5;
6. declarație de participare – Formular nr. 6;
7. declarație de capacitate – Formular nr. 7;
8. declarație privind eligibilitatea – Formular nr. 8;
9. formularul de contract asumat prin semnătură - Formular nr.10;
10. împuternicire de participare la licitatie daca nu participă adminstratorul societăţii – Formular nr. 11; 
11. formular de solicitare clarificări – Formular nr. 12;
12. declarație privind evitarea conflictului de interese – Formular nr. 13;
3. CONDIȚIILE DE VALABILITATE A OFERTEI 
3.1. Oferta va fi transmisă (depusă) până la data de ___________, ora ___ , riscurile legate de transmiterea ofertei, inclusiv forta majoră, cad în sarcina persoanei interesate. 
3.2. Oferta va fi transmisă în două plicuri închise și sigilate, unul exterior care va conține documentele prevăzute în instrucțiunile pentru ofertanți și unul interior care va conține oferta propriu-zisă semnată de ofertant. 
3.3. Oferta este valabilă pe toată perioada desfășurării licitației și este confidențială până la deschidere de către comisia de evaluare. 
3.4. Criteriile de atribuire a contractului de închiriere sunt următoarele: 
a) cel mai mare nivel al chiriei – 40%;
b) capacitatea economico-financiară a ofertanților – 20%;
c) protecția mediului înconjurător – 20%;
d) condiții specifice impuse de natura bunului închiriat – 20%.
Licitația se va desfășura după metoda licitației competitive și adjudecare la cel mai mare preț oferit.
3.5 Pe plicul exterior se va indica obiectul licitației pentru care este depusă oferta.
Plicul exterior va trebui să conțină: 
a) O fișă cu informații privind ofertantul și o declarație de participare, semnată de ofertant, fără îngroșări, ștersături sau modificări;
b) Acte doveditoare privind calitățile și capacitățile ofertanților, conform solicitărilor autorității contractante;
c) Acte doveditoare privind intrarea în posesia caietului de sarcini.
3.6 Pe plicul interior, care conține oferta propriu-zisă, se înscriu numele sau denimirea ofertantului, precum și domiciliul sau sediul social al acestuia, după caz.
În vederea participării la licitaţie ofertantul trebuie să achite:
 - garanţia de participare la licitaţie de 100 lei; 
- documentația de atribuire aferentă licitaţiei în sumă de 50 lei – în cazul în care persoana interesată a înaintat o cerere în acest sens sau fără taxă de pe site-ul instituției;
3.7 Fiecare participant poate depune doar o singură ofertă.
3.8 Oferta are caracter obligatoriu, din punct de vedere al conținutului, pe toată perioada de valabilitate stabilită de autoritatea contractantă. 
3.9. Procedura de licitație se poate desfășura numai dacă s-au depus cel puțin două oferte valabile. 

4. CLAUZE REFERITOARE LA ÎNCETAREA CONTRACTULUI DE ÎNCHIRIERE 
4.1. Contractul de închiriere încetează la expirarea datei stabilite ca valabilitate a acestuia. 
4.2. În cazul în care interesul național sau local o impune, prin denunțarea unilaterală de către locator, cu plata unei despăgubiri juste și prealabile în sarcina acestuia, iar in caz de dezacord fiind competentă instanta de judecată. 
4.3. În cazul nerespectării obligațiilor contractuale ale chiriașului, obligații prevăzute în contractul de închiriere, prin reziliere de către locator, în termen de 30 de zile de la notificare, cu obligația predării bunului închiriat liber de sarcini. 
4.4 La dispariția dintr-o cauză de forță majoră, a bunului închiriat sau în cazul imposibilității obiective a chiriașului de a-l exploata, prin renunțare, fără plata unei despăgubiri. 
4.5 La încetarea din orice cauză a contractului de închiriere, bunul care a făcut obiectul contractului va fi returnat locatorului liber de sarcini. 
4.6.Denunţarea unilaterală a contractului se poate face numai cu respectarea unui preaviz de 15 zile. 
4.7.În cazul rezilierii contractului înainte de expirarea termenului, din cauza locatarului, acesta va plăti locatorului contravaloarea chiriei pentru anul în curs. 



7

